Ηρακλής Θεσσαλονίκης (ποδόσφαιρο ανδρών)

Ο **Γυμναστικός Σύλλογος Θεσσαλονίκης «ο Ηρακλής»** είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 29 Νοεμβρίου 1908 και αποτελεί ένα από τα αρχαιότερα εν ενεργεία αθλητικά σωματεία στην Ελλάδα.

Αντλεί το όνομα του από τον Ηρακλή, ημίθεο και ήρωα της ελληνικής μυθολογίας. Στο λογότυπο του απεικονίζεται το κεφαλαίο γράμμα Ήτα (Η) του ελληνικού αλφαβήτου. Τα χρώματα του Γ.Σ. Ηρακλής Θεσσαλονίκης είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

Αποτελεί τον παλαιότερο εν ενεργεία αθλητικό σύλλογο της Θεσσαλονίκης και της Μακεδονίας, και θεωρείται ως η ομάδα των συντηρητικών παλαιών Θεσσαλονικέων. Τα προσωνύμια που τον ακολουθούν είναι «Γηραιός» και «Ημίθεος».

Το ανδρικό τμήμα ποδοσφαίρου του Γ.Σ. Ηρακλής Θεσσαλονίκης ιδρύθηκε το 1908 και αποτελεί παράλληλα τον παλαιότερο εν ενεργεία ποδοσφαιρικό σύλλογο της Θεσσαλονίκης και της Μακεδονίας. Καλλιεργεί τμήματα τόσο ενηλίκων όσο και νεαρότερων ηλικιακά ποδοσφαιριστών. Χρησιμοποιεί ως αγωνιστική έδρα το Καυτανζόγλειο Εθνικό Στάδιο το οποίο έχει χωρητικότητα 27.560 θέσεων.

Από την αγωνιστική περίοδο 2026–2027 το ανδρικό τμήμα ποδοσφαίρου θα αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Super League 1), διαθέτοντας το νομικό πρόσωπο της ποδοσφαιρικής ανώνυμης εταιρείας, με την επωνυμία **Παναθλητικός Όμιλος Τρίγλιας «ο Ηρακλής» [[Ποδοσφαιρική Ανώνυμη Εταιρεία]]** και με τον διακριτικό τίτλο **Π.Ο.Τ. Ηρακλής Φούρνοι Βενέτη [[Ποδοσφαιρική Ανώνυμη Εταιρεία|Π.Α.Ε.]]**.

## Ιστορία
### Γ.Σ. Ηρακλής Θεσσαλονίκης – Τμήμα Ποδοσφαίρου Ανδρών (1908–2012)
Το τμήμα ποδοσφαίρου ανδρών του Γ.Σ. Ηρακλής Θεσσαλονίκης ιδρύθηκε το 1908. Το 1914 ο Γ.Σ. Ηρακλής Θεσσαλονίκης κατέκτησε το πρώτο Πρωτάθλημα Θεσσαλονίκης 1913–1914 με την αναγνώριση του Σ.Ε.Γ.Α.Σ., νικώντας την Ένωση Αποφοίτων της Γαλλογερμανικής Σχολής «Γκατένιο» με score 4–1, τον Σύνδεσμο Αρχαίων Μαθητών της Παγκοσμίου Ισραηλιτικής Ενώσεως «Alliance» με score 3–1 και την Progrès Sportive με score 5–1. Στον τελικό του πρωταθλήματος νίκησε πάλι την Ένωση Αποφοίτων Γαλλογερμανικής Σχολής «Γκατένιο» με score 10–0.

[μικρογραφία|180x180εσ|Η [Ποδόσφαιρο|ποδοσφαιρική ομάδα του Γ.Σ. Ηρακλής Θεσσαλονίκης κατά την αγωνιστική περίοδο 1930–1931. Διακρίνονται από επάνω αριστερά οι άγνωστος, Φίλιππος Λούσης, Οδυσσέας Χαριστός, Λαλάκης, Σόλων Λιόντας. Στη μέση οι Θεόφιλος Καρνεμίδης, Ταβανιώτης Λεονταρίδης, Ιωάννης Νάνος. Από επάνω δεξιά οι Μηλιόπουλος, Π. Αντωνιάδης, Θεόδωρος Βοζίνης, Κωνσταντίνος Πρωτοψάλτης, Σίμος Νίκου.]]

To 1927 ο Γ.Σ. Ηρακλής Θεσσαλονίκης κατέκτησε το πρωτάθλημα της Ε.Π.Σ. Μακεδονίας 1926–1927. Το 1934 ο Γ.Σ. Ηρακλής Θεσσαλονίκης κατέκτησε τη 2η θέση στο Πανελλήνιο Πρωτάθλημα 1933–1934, όταν ηττήθηκε στον διπλό τελικό από τον πρωταθλητή Νότου Σ.Φ. Ολυμπιακό Πειραιώς. To 1939 ο Γ.Σ. Ηρακλής Θεσσαλονίκης κατέκτησε το πρωτάθλημα της Ε.Π.Σ. Μακεδονίας 1938–1939. Την ίδια χρονιά ο Γ.Σ. Ηρακλής Θεσσαλονίκης κατέκτησε τη 2η θέση στο Πανελλήνιο Πρωτάθλημα 1938–1939, όταν ηττήθηκε στον διπλό τελικό από την πρωταθλήτρια Νότου Α.Ε.Κ..

Το 1947 ο Γ.Σ. Ηρακλής Θεσσαλονίκης κατέκτησε τη 2η θέση στο Πανελλήνιο Πρωτάθλημα 1946–1947, χάνοντας τον τίτλο με ένα βαθμό διαφορά από τον πρωταθλητή Σ.Φ. Ολυμπιακό Πειραιώς. Με αρχηγό τον Σωτήρη Ζακαπίδα, η ομάδα πραγματοποίησε εξαιρετική πορεία πέραν των προσδοκιών και δύο αγωνιστικές πριν τη λήξη του πανελληνίου πρωταθλήματος βρισκόταν στην πρώτη θέση. Χρειαζόταν μόλις μία νίκη στα τελευταία παιχνίδια (η βαθμολόγηση για νίκη–ισοπαλία–ήττα ήταν 3–2–1 βαθμοί αντίστοιχα), αλλά στο προτελευταίο παιχνίδι με την Α.Ε.Κ. ο διαιτητής Διαμαντόπουλος διέκοψε τον αγώνα, με την πρόφαση ότι ο ποδοσφαιριστής του Γ.Σ. Ηρακλής Θεσσαλονίκης Παράσχος Πασχαλίδης αρνούνταν να εγκαταλείψει τον αγωνιστικό χώρο, αν και είχε αποβληθεί.

Ο Γ.Σ. Ηρακλής Θεσσαλονίκης νίκησε μεν τον Σ.Φ. Ολυμπιακό Πειραιώς, έχοντας και πλεονέκτημα στην ισοβαθμία με την πειραιώτικη ομάδα, όμως το αρμόδιο δικαστήριο μηδένισε τον Γ.Σ. Ηρακλής Θεσσαλονίκης για τον αγώνα με την Α.Ε.Κ., αφαιρώντας δηλαδή και τον βαθμό της ήττας, που θα του χάριζε τον τίτλο του Πανελληνίου Πρωταθλήματος 1946–1947. Την ίδια χρονιά ο Γ.Σ. Ηρακλής Θεσσαλονίκης ήταν finalist στο Κύπελλο Ελλάδας 1946–1947, όπου ηττήθηκε στον τελικό από τον Σ.Φ. Ολυμπιακό Πειραιώς.

Το 1957 ο Γ.Σ. Ηρακλής Θεσσαλονίκης αγωνίστηκε στον τελικό του Κυπέλλου Ελλάδας 1956–1957 και ηττήθηκε από τον Σ.Φ. Ολυμπιακό Πειραιώς. Το 1961 ο Γ.Σ. Ηρακλής Θεσσαλονίκης υπήρξε η πρώτη ελληνική ομάδα που συμμετείχε στο Κύπελλο Διεθνών Εκθέσεων, με αντίπαλο τη γιουγκοσλαβική F.K. Vojvodina.

[μικρογραφία|200x200εσ|Ο αγώνας [Νέα Σαλαμίνα Αμμοχώστου (ποδόσφαιρο ανδρών)|Α.Σ. Νέα Σαλαμίς Αμμοχώστου – Γ.Σ. Ηρακλής Θεσσαλονίκης σε φιλικό αγώνα ο οποίος διεξήχθη στο Στάδιο του Γ.Σ. Ευαγόρας στην Αμμόχωστο το 1970.]]

Το 1975 αποκτήθηκε από τον Γ.Σ. Ηρακλής Θεσσαλονίκης ο ποδοσφαιριστής Βασίλης Χατζηπαναγής, που εξελίχθηκε σε μία από τις πιο αναγνωρίσιμες και σημαντικές προσωπικότητες του αθλητικού συλλόγου. Το 1976 ο Γ.Σ. Ηρακλής Θεσσαλονίκης κατέκτησε το Κύπελλο Ελλάδας 1975–1976 επικρατώντας στον τελικό του Σ.Φ. Ολυμπιακού Πειραιώς με score 4–4 και 6–5 στα penalty.

Το 1980 ο Γ.Σ. Ηρακλής Θεσσαλονίκης υποβιβάστηκε από την Α΄ Εθνική Κατηγορία 1979–1980 εξαιτίας της απόπειρας δωροδοκίας του αμυντικού του Π.Α.Ο.Κ., Φιλώτα Πέλλιου, στους ημιτελικούς του Κυπέλλου Ελλάδας 1979–1980. Αργότερα, η Π.Α.Ε. Ηρακλής Θεσσαλονίκης δικαιώθηκε από τα πολιτικά δικαστήρια. Το 1980 ο Γ.Σ. Ηρακλής Θεσσαλονίκης αγωνίζεται στον τελικό του Κυπέλλου Ελλάδας 1979–1980 και γνωρίζει την ήττα από τον Α.Γ.Σ. Καστοριά. Το 1981 ο Γ.Σ. Ηρακλής Θεσσαλονίκης κατέκτησε το πρωτάθλημα της Β΄ Εθνικής Κατηγορίας 1980–1981, και προβιβάστηκε στην Α΄ Εθνική Κατηγορία 1981–1982.

Το 1984 ο Γ.Σ. Ηρακλής Θεσσαλονίκης κατέλαβε την 3η θέση στο πρωτάθλημα της Α΄ Εθνικής Κατηγορίας 1983–1984. Το 1985 ο Γ.Σ. Ηρακλής Θεσσαλονίκης κατέκτησε το Κύπελλο Βαλκανίων 1984–1985 επικρατώντας στον διπλό τελικό της ρουμανικής F.C. Argeș Pitești, με score 1–3 εκτός έδρας και 4–1 εντός έδρας. Το 1987 ο Γ.Σ. Ηρακλής Θεσσαλονίκης αγωνίστηκε στον τελικό του Κυπέλλου Ελλάδας 1986–1987, όπου ηττήθηκε από τον Ο.Φ.Η..

[μικρογραφία|156x156εσ|[Βασίλης Χατζηπαναγής: Ποδοσφαιριστής (1975–1990) του Γ.Σ. Ηρακλής Θεσσαλονίκης.]]

Στις 15 Οκτωβρίου 2003 με την ευκαιρία του εορτασμού των 50 ετών από την ίδρυση της Ένωσης Ευρωπαϊκών Ποδοσφαιρικών Ομοσπονδιών (U.E.F.A.), ο Βασίλης Χατζηπαναγής ανακηρύχθηκε ως ο κορυφαίος Έλληνας ποδοσφαιριστής των τελευταίων 50 ετών (1954–2003) από την Ελληνική Ποδοσφαιρική Ομοσπονδία. Στις 23 Οκτωβρίου 2021, η Διεθνής Ομοσπονδία Ιστορίας και Στατιστικής του Ποδοσφαίρου (I.F.F.H.S.) επέλεξε τον Βασίλη Χατζηπαναγή στην καλύτερη ενδεκάδα όλων των εποχών του ελληνικού ποδοσφαίρου. Ο Βασίλης Χατζηπαναγής βρίσκεται τρίτος στη λίστα με τα περισσότερα τέρματα από απευθείας εκτέλεση corner στην ιστορία του ποδοσφαίρου.

[μικρογραφία|180x180εσ|Η [Ποδόσφαιρο|ποδοσφαιρική ομάδα του Γ.Σ. Ηρακλής Θεσσαλονίκης κατά την αγωνιστική περίοδο 1999–2000.]]

Ο Γ.Σ. Ηρακλής Θεσσαλονίκης χρησιμοποιούσε ως αγωνιστική έδρα το Καυτανζόγλειο Εθνικό Στάδιο από το 1960 έως το 2002, και από το 2004 έως το 2012. Στις 6 Νοεμβρίου 1960 διεξήχθη ο πρώτος ποδοσφαιρικός αγώνας του Γ.Σ. Ηρακλής Θεσσαλονίκης στο Καυτανζόγλειο Εθνικό Στάδιο. Στην παρθενική του εμφάνιση κατάφερε να πάρει την πρώτη του νίκη με 2–1 απέναντι στον τυπικά γηπεδούχο Μ.Γ.Σ.Σ. Θερμαϊκό Θεσσαλονίκης για την 8η αγωνιστική του πρωταθλήματος της Α΄ Εθνικής Κατηγορίας 1960–1961. Το πρώτο τέρμα σημείωσε ο Πλαστήρας Ξυλάς, ποδοσφαιριστής του Μ.Γ.Σ.Σ. Θερμαϊκού Θεσσαλονίκης, στο 2ο λεπτό της αναμέτρησης. Ο Γ.Σ. Ηρακλής Θεσσαλονίκης χρησιμοποιούσε ως αγωνιστική έδρα το ιδιόκτητο γήπεδο του Α.Σ. Μακεδονικού Νεάπολης από το 2002 έως το 2004, λόγω της ανακαίνισης του Καυτανζογλείου Εθνικού Σταδίου εν όψει των επερχόμενων Θερινών Ολυμπιακών Αγώνων 2004 στην Αθήνα.

#### Συμμετοχή στην Δ΄ Εθνική Κατηγορία (2011–2012)
Με αποφάσεις των αρμόδιων αθλητικών οργάνων, ο Γ.Σ. Ηρακλής Θεσσαλονίκης γνώρισε 3 διαδοχικούς υποβιβασμούς μέσα σε διάστημα λίγων μηνών, καταλήγοντας από τη Super League 2010–2011 στην Δ΄ Εθνική Κατηγορία 2011–2012, παρόλο που αγωνιστικά είχε εξασφαλίσει την παραμονή του, τερματίζοντας στην 11η θέση της βαθμολογίας.

Λίγο μετά το τέλος της Super League 2010–2011, το Πρωτοβάθμιο Όργανο Αδειοδότησης της Ε.Π.Ο. δεν χορήγησε άδεια συμμετοχής στην Π.Α.Ε. Ηρακλής Θεσσαλονίκης για τη Super League 2011–2012, με αποτέλεσμα να υποβιβαστεί στη Β΄ Εθνική Κατηγορία 2011–2012. Η Π.Α.Ε. Ηρακλής Θεσσαλονίκης άσκησε έφεση, η οποία όμως απορρίφθηκε από την επιτροπή εφέσεων της Ελληνικής Ποδοσφαιρικής Ομοσπονδίας.

Στις 12 Μαΐου 2011, ο πρόεδρος της Ε.Π.Ο. Σοφοκλής Πιλάβιος γνωστοποίησε στην επιτροπή μορφωτικών υποθέσεων της Βουλής των Ελλήνων πως η Π.Α.Ε. Ηρακλής Θεσσαλονίκης είχε καταθέσει πλαστή ασφαλιστική και φορολογική ενημερότητα για να μπορέσει να πραγματοποιήσει μεταγραφές κατά τη μεταγραφική περίοδο του Ιανουαρίου 2011. Για το γεγονός της πλαστής ενημερότητας, ο Α.Γ.Σ. Αστέρας Τρίπολης, ο οποίος είχε τερματίσει 14ος στη Super League 2010–2011 και υποβιβαζόταν, προχώρησε σε καταγγελία προς την Πειθαρχική Επιτροπή του Super League Ελλάδα Συνεταιρισμού Περιορισμένης Ευθύνης, σε βάρος του Γ.Σ. Ηρακλής Θεσσαλονίκης, ζητώντας να αφαιρεθούν από την ομάδα της Θεσσαλονίκης 7 βαθμοί από το πρωτάθλημα της Super League 2010–2011.

Η πειθαρχική επιτροπή του Συνεταιρισμού Περιορισμένης Ευθύνης Super League Ελλάδα αποφάσισε τον υποβιβασμό του Γ.Σ. Ηρακλής Θεσσαλονίκης διά της κατάληψης της τελευταίας θέσης στον βαθμολογικό πίνακα του πρωταθλήματος της Super League 2010–2011. Με την απόφαση αυτή, ο Α.Γ.Σ. Αστέρας Τρίπολης κατέλαβε τη 13η θέση και παρέμεινε στη Super League 2011–2012.

Παράλληλα, οι παράγοντες του Γ.Σ. Ηρακλής Θεσσαλονίκης έκαναν επαφές με τον Μάκη Ψωμιάδη για την απόκτηση του Α.Φ.Μ. της Π.Α.Ε. Νέα Καβάλα, προκειμένου ο Γ.Σ. Ηρακλής Θεσσαλονίκης να συμμετάσχει στο πρωτάθλημα της Super League 2011–2012 στην περίπτωση που υποβιβάζονταν η Π.Α.Ε. Ηρακλής Θεσσαλονίκης. Έπειτα, ο Μάκης Ψωμιάδης διέψευσε τις συνομιλίες του με τον Αντώνη Ρέμο και με τον Γ.Σ. Ηρακλής Θεσσαλονίκης.

Η Π.Α.Ε. Ηρακλής Θεσσαλονίκης στη συνέχεια κατέφυγε στο Αθλητικό Διαιτητικό Δικαστήριο (C.A.S.) ζητώντας την ακύρωση της απόφασης της Ε.Π.Ο. και τη μη επικύρωση της βαθμολογίας της Super League 2010–2011. Το C.A.S. απέρριψε το αίτημα της Π.Α.Ε. Ηρακλής Θεσσαλονίκης για τη μη επικύρωση της βαθμολογίας της Super League 2010–2011, αλλά αποφάσισε να επανεξεταστεί ο φάκελος της από τη δευτεροβάθμια επιτροπή της Ε.Π.Ο.

Η Π.Α.Ε. Ηρακλής Θεσσαλονίκης προχώρησε σε νέα προσφυγή στο Διαιτητικό Δικαστήριο της Ε.Π.Ο., το οποίο την έκανε δεκτή και επέστρεψε την υπόθεση του υποβιβασμού της για την πλαστή ενημερότητα στην Επιτροπή Εφέσεων της Ε.Π.Ο.. Στις 5 Σεπτεμβρίου 2011, η Επιτροπή Εφέσεων απέρριψε για δεύτερη φορά το αίτημα της Π.Α.Ε. Ηρακλής Θεσσαλονίκης, οδηγώντας την ομάδα οριστικά στη Β΄ Εθνική Κατηγορία 2011–2012.

Μετά από αυτή την εξέλιξη, η Π.Α.Ε. Ηρακλής Θεσσαλονίκης αποφάσισε να καταφύγει στα πολιτικά δικαστήρια για να δικαιωθεί. Όμως, αυτή η κίνηση είχε ως αποτέλεσμα να οδηγηθεί η ομάδα στην Γ΄ Εθνική Κατηγορία 2011–2012, καθώς σύμφωνα με τον πειθαρχικό κώδικα της Ε.Π.Ο. απαγορεύεται η προσφυγή στα πολιτικά δικαστήρια.

Η “χαριστική βολή” για τον Γ.Σ. Ηρακλής Θεσσαλονίκης δόθηκε στις 26 Σεπτεμβρίου 2011, όταν η Επιτροπή Επαγγελματικού Αθλητισμού υποβίβασε τον αθλητικό σύλλογο στην Δ΄ Εθνική Κατηγορία 2011–2012, επειδή δεν είχε καταθέσει φάκελο συμμετοχής στις επαγγελματικές εθνικές κατηγορίες.

Ο Γ.Σ. Ηρακλής Θεσσαλονίκης συμμετείχε μέχρι τη 10η αγωνιστική του πρώτου γύρου του πρωταθλήματος στον 2ο όμιλο της Δ΄ Εθνικής Κατηγορίας 2011–2012. Η συμμετοχή του αθλητικού συλλόγου στο πρωτάθλημα ξεκίνησε επεισοδιακά, καθώς στις 2 πρώτες αγωνιστικές που έδωσε η ομάδα, οι οπαδοί του Γ.Σ. Ηρακλής Θεσσαλονίκης έδωσαν δυναμικό παρόν χωρίς όμως να αποφευχθούν τα επεισόδια.

#### Αξιομνημόνευτες Αγωνιστικές Περίοδοι

### Α.Ε.Π. Ηρακλής 1908 (2012–2019)
Ο Γ.Σ. Ηρακλής Θεσσαλονίκης αποχώρησε από το πρωτάθλημα της Δ΄ Εθνικής Κατηγορίας 2011–2012. Στις 20 Ιανουαρίου 2012, το ποδοσφαιρικό τμήμα του Γ.Σ. Ηρακλής Θεσσαλονίκης (Αριθμός Μητρώου Ε.Π.Ο.: 40) απορροφήθηκε από το ποδοσφαιρικό σωματείο της Μ.Α.Ε. Ποντίων Κατερίνης (Αριθμός Μητρώου Ε.Π.Ο.: 2741). Η Μ.Α.Ε. Ποντίων Κατερίνης μετονομάστηκε σε «**Αθλητική Ένωση Ποντίων «Ηρακλής» 1908**» (Αριθμός Μητρώου Ε.Π.Ο.: 2741) και χρησιμοποιούσε την Κατερίνη ως έδρα. Χρησιμοποιούσε το λογότυπο και τα χρώματα του Γ.Σ. Ηρακλής Θεσσαλονίκης, και το Καυτανζόγλειο Εθνικό Στάδιο ως αγωνιστική έδρα.

#### Συμμετοχή στην Γ΄ Εθνική Κατηγορία (2012)
Από την 7η αγωνιστική του α΄ γύρου του πρωταθλήματος στον Β΄ Όμιλο της Γ΄ Εθνικής Κατηγορίας 2011–2012, η Α.Ε.Π. Ηρακλής 1908 αγωνιζόταν ως τμήμα αμειβομένων ποδοσφαιριστών (Τ.Α.Π.), με την επωνυμία **Αθλητική Ένωση Ποντίων «Ηρακλής» 1908 Τμήμα Αμειβομένων Ποδοσφαιριστών**.

Ο Λεωνίδας Μπίλης βρέθηκε αρχικά στο τιμόνι της Α.Ε.Π. Ηρακλής 1908 ως προπονητής, ενώ από τις 14 Φεβρουαρίου 2012 έως τις 30 Απριλίου 2012 η ομάδα πορεύθηκε υπό τις οδηγίες του Σούλη Παπαδόπουλου. Στη συνέχεια, επιλέχτηκε ο Γιώργος Στράντζαλης για να ολοκληρωθεί μία κρίσιμη μεταβατική περίοδος στην 5η θέση.

#### Συμμετοχή στη Β΄ Εθνική Κατηγορία (2012–2015)
Λίγες ημέρες πριν από την έναρξη του πρωταθλήματος της Football League 2012–2013, στις 12 Σεπτεμβρίου 2012, το συμβούλιο της Ε.Ε.Π. Β΄ και Γ΄ Εθνικής Κατηγορίας δέχτηκε το αίτημα της Ελληνικής Ποδοσφαιρικής Ομοσπονδίας να διοργανωθεί το πρωτάθλημα με 3 ομάδες επιπλέον, τον Α.Σ. Ολυμπιακό Βόλου 1937, τον Α.Ο. Καβάλας και την Α.Ε.Π. Ηρακλής 1908, στο πλαίσιο της αναδιάρθρωσης των εθνικών κατηγοριών, με αποτέλεσμα ο “Γηραιός” να αγωνιστεί στη Football League 2012–2013 με την επωνυμία **Αθλητική Ένωση Ποντίων «Ηρακλής» 1908 [[Ποδοσφαιρική Ανώνυμη Εταιρεία]]** και με τον διακριτικό τίτλο **Α.Ε.Π. Ηρακλής 1908 [[Ποδοσφαιρική Ανώνυμη Εταιρεία|Π.Α.Ε.]]**, με ιδιοκτήτη τον επιχειρηματία Θεόδωρο Παπαδόπουλο.

Στη διοργάνωση του Κυπέλλου Ελλάδας 2012–2013 αποκλείστηκε νωρίς από τον Α.Ο. Προοδευτική Νεολαία Κορυδαλλού και αφοσιώθηκε στο πρωτάθλημα της Β΄ Εθνικής Κατηγορίας 2012–2013, όμως στις 15 Ιανουαρίου 2013 ανακοινώθηκε η λύση της συνεργασίας με τον προπονητή Γιώργο Στράντζαλη (ο οποίος είχε ενεργητικό 5 νίκες, 9 ισοπαλίες και 1 ήττα). Στη θέση του ανέλαβε ο Γιώργος Χατζάρας, όμως μέσα σε λίγα εικοσιτετράωρα υπέβαλε την παραίτησή του η οποία έγινε δεκτή, και προσλήφθηκε στη θέση του ο Γιάννης Χατζηνικολάου για το υπόλοιπο της αγωνιστικής περιόδου.

Παρά το σερί θετικών αποτελεσμάτων στον β΄ γύρο του πρωταθλήματος της Football League 2012–2013, οι ήττες στους 2 τελευταίους αγώνες (από τον Α.Σ. Ολυμπιακό Βόλου 1937 και τον Γ.Φ.Σ. Παναιτωλικό) στέρησαν από την ομάδα την απευθείας άνοδο, οδηγώντας στη λύση της συνεργασίας με τον Γιάννη Χατζηνικολάου, ο οποίος αντικαταστάθηκε για τα play off από τον Siniša Gogić. Τελικά, η Α.Ε.Π. Ηρακλής 1908 τερμάτισε στην 5η θέση του πρωταθλήματος της Football League 2012–2013, χωρίς να εξασφαλίσει την άνοδο της στη Super League.

Την αγωνιστική περίοδο 2013–2014, η Α.Ε.Π. Ηρακλής 1908 κατέλαβε την 4η θέση του Βορείου Ομίλου της Football League 2013–2014, εξασφαλίζοντας ξανά τη συμμετοχή της στα play off, όμως δεν κατάφερε να πάρει την άνοδο για τη Super League, τερματίζοντας τελικά στην 7η θέση.

Το 2014, ο Σπύρος Παπαθανασάκης εξαγόρασε τις μετοχές της Π.Α.Ε. Α.Ε.Π. Ηρακλής 1908 από τον Θεόδωρο Παπαδόπουλο. Την αγωνιστική περίοδο 2014–2015, η Α.Ε.Π. Ηρακλής 1908 πραγματοποίησε εξαιρετική πορεία τερματίζοντας στην 1η θέση του Βορείου Ομίλου της Football League 2014–2015 έχοντας ως προπονητή τον Νίκο Παπαδόπουλο και στα play off που ακολούθησαν στη 2η θέση, εξασφαλίζοντας την άνοδο της στη Super League 2015–2016.

#### Συμμετοχή στη Super League (2015–2017)
Με την άνοδο της Α.Ε.Π. Ηρακλής 1908 στο πρώτο τη τάξει επαγγελματικό πρωτάθλημα της Super League 2015–2016, ο Νίκος Παπαδόπουλος διατηρήθηκε στην τεχνική ηγεσία του συλλόγου, όπως και οι περισσότεροι ποδοσφαιριστές που την προηγούμενη χρονιά είχαν οδηγήσει την ομάδα στην άνοδο, τερματίζοντας τελικά στη 12η θέση του βαθμολογικού πίνακα και εξασφαλίζοντας σχετικά άνετα την παραμονή στη Super League 2015–2016.

Στο πρωτάθλημα της Super League 2016–2017 τερμάτισε για δεύτερη συνεχή χρονιά στη 12η θέση, όμως ο σύλλογος δεν εξασφάλισε άδεια συμμετοχής από την αρμόδια επιτροπή της Ε.Π.Ο., με αποτέλεσμα να υποβιβαστεί στη Γ΄ Εθνική Κατηγορία 2017–2018.

#### Συμμετοχή στην Γ΄ Εθνική Κατηγορία (2017–2018)
Στις 6 Σεπτεμβρίου 2017, η Π.Α.Ε. Α.Ε.Π. Ηρακλής 1908 δεν δήλωσε συμμετοχή στο πρωτάθλημα της Football League 2017–2018, λόγω των σοβαρών οικονομικών προβλημάτων που αντιμετώπιζε ο ποδοσφαιρικός σύλλογος, τα οποία είχαν ως αποτέλεσμα να χρεοκοπήσει ως Ποδοσφαιρική Ανώνυμη Εταιρεία. Τελικά, το ιδρυτικό ποδοσφαιρικό σωματείο της Α.Ε.Π. Ηρακλής 1908 δήλωσε συμμετοχή στην Γ΄ Εθνική Κατηγορία 2017–2018 και τότε κατέκτησε το πρωτάθλημα στον Β΄ Όμιλο, αλλά και την άνοδο στη Football League 2018–2019.

#### Συμμετοχή στη Β΄ Εθνική Κατηγορία (2018–2019)
Η Α.Ε.Π. Ηρακλής 1908 συμμετείχε στη Football League 2018–2019, διαθέτοντας το νομικό πρόσωπο μίας νέας ποδοσφαιρικής ανώνυμης εταιρείας, με την επωνυμία **Αθλητική Ένωση Ποντίων «Ηρακλής» 1908 Νέα [[Ποδοσφαιρική Ανώνυμη Εταιρεία]]** και με τον διακριτικό τίτλο **Α.Ε.Π. Ηρακλής 1908 Νέα [[Ποδοσφαιρική Ανώνυμη Εταιρεία|Π.Α.Ε.]]**, με ιδιοκτήτη τον επιχειρηματία Θανάση Παπαδόπουλο. Η Α.Ε.Π. Ηρακλής 1908 τερμάτισε στην 11η θέση του βαθμολογικού πίνακα η οποία έδινε το δικαίωμα συμμετοχής εκ νέου στη Football League 2019–2020, πλέον ως το τρίτο τη τάξει πρωτάθλημα λόγω της αναδιάρθρωσης των επαγγελματικών πρωταθλημάτων του 2019.

Καθώς όμως η Νέα Π.Α.Ε. Α.Ε.Π. Ηρακλής 1908 είχε “κληρονομήσει” τα χρέη της Π.Α.Ε. Α.Ε.Π. Ηρακλής 1908, σύμφωνα με τις τροποποιήσεις του αθλητικού νόμου που έγιναν το 2019, το μέλλον της Νέας Π.Α.Ε. Α.Ε.Π. Ηρακλής 1908 ήταν αβέβαιο. Δεν δήλωσε συμμετοχή στη Football League 2019–2020, ούτε και σε κάποια άλλη εθνική κατηγορία. Στις 23 Οκτωβρίου 2019 ανακοινώθηκε η διάλυση του ποδοσφαιρικού σωματείου Α.Ε.Π. Ηρακλής 1908 μετά από μία οκταετία ύπαρξης (2012–2019).

### Α.Σ. Ηρακλής 2015 (2019–2020)
Το καλοκαίρι του 2019 ο Θανάσης Παπαδόπουλος αλλά και παράγοντες από το περιβάλλον του Γ.Σ. Ηρακλής Θεσσαλονίκης έκαναν επαφές για την απόκτηση ενός Α.Φ.Μ. από ομάδα η οποία θα συμμετείχε στις επαγγελματικές εθνικές κατηγορίες, όπως ο Ν.Π.Σ. Βόλος, ο Α.Π.Σ. Κρόνος Αργυράδων και ο Π.Ο. Τρίγλιας.

Παράλληλα, ο Γ.Σ. Ηρακλής Θεσσαλονίκης έκανε αίτηση αναψηλάφησης του υποβιβασμού της Π.Α.Ε. Ηρακλής Θεσσαλονίκης το 2011, ζητώντας την αναβίωσή της ή να του δοθεί η δυνατότητα σύστασης μίας νέας Π.Α.Ε. η οποία θα τοποθετούταν στη Super League 2. Η αίτηση απορρίφθηκε από την επιτροπή εφέσεων της Ε.Π.Ο. και από την Επιτροπή Επαγγελματικού Αθλητισμού. Η τελευταία προσπάθεια να αγωνιστεί ο Γ.Σ. Ηρακλής Θεσσαλονίκης στην Γ΄ Εθνική Κατηγορία έγινε μέσω συμφωνίας με τον Α.Σ. Άρης Παλαιοχωρίου, αλλά απορρίφθηκε μετά από γενική συνέλευση και απόφαση του Γ.Σ. Ηρακλής Θεσσαλονίκης.

Μετά από πρωτοβουλία του προέδρου του πετοσφαιρικού σωματείου Πετοσφαίριση «Ηρακλής» 2015, το οποίο είχε απορροφήσει το τμήμα πετοσφαίρισης του Γ.Σ. Ηρακλής Θεσσαλονίκης το 2015, αποφασίστηκε να δημιουργηθεί και τμήμα πoδοσφαίρου ανδρών ώστε να αγωνιστεί στην Γ΄ Κατηγορία 2019–2020 της Ε.Π.Σ. Μακεδονίας.

Στις 25 Σεπτεμβρίου 2019 το αθλητικό σωματείο Πετοσφαίριση «Ηρακλής» 2015 μετονομάστηκε σε **Αθλητικός Σύλλογος «Ηρακλής» 2015** με έγκριση από το Ειρηνοδικείο Θεσσαλονίκης και χρησιμοποιούσε τη Θεσσαλονίκη ως έδρα. Χρησιμοποιούσε το μπλε και το λευκό ως χρώματα, και το βοηθητικό γήπεδο του Καυτανζογλείου Εθνικού Σταδίου ως αγωνιστική έδρα.

Η συμμετοχή στην Γ΄ Κατηγορία 2019–2020 της Ε.Π.Σ. Μακεδονίας ως Γ.Σ. Ηρακλής Θεσσαλονίκης απορρίφθηκε ως ανέφικτη λόγω των χρεών του Γ.Σ. Ηρακλής Θεσσαλονίκης, ενώ η συμμετοχή ως Α.Σ. Ηρακλής 2015 χαρακτηρίστηκε “προσωρινή” έως ότου επιτευχθεί συμφωνία με κάποιον αθλητικό σύλλογο ανώτερης κατηγορίας.

#### Συμμετοχή στην Γ΄ Κατηγορία Ε.Π.Σ. Μακεδονίας (2019–2020)
Ο Α.Σ. Ηρακλής 2015 συμμετείχε στο πρωτάθλημα της Γ΄ Κατηγορίας 2019–2020 της Ε.Π.Σ. Μακεδονίας και κατάφερε να εξασφαλίσει την άνοδο στη Β΄ Κατηγορία 2020–2021 της Ε.Π.Σ. Μακεδονίας τερματίζοντας στην 1η θέση με 42 βαθμούς.

### Α.Σ. Ηρακλής Αμπελοκήπων (2020–2021)
Στις αρχές καλοκαιριού του 2020 οι άνθρωποι του Γ.Σ. Ηρακλής Θεσσαλονίκης είχαν επαφές με παράγοντες του Π.Ο. Τρίγλιας (ομάδα της Football League) και όλα φαίνονταν ότι η συμφωνία είχε σχεδόν τελειώσει. Όμως, στη γενική συνέλευση της ομάδας της Νέας Τρίγλιας Χαλκιδικής, η πρόταση για συγχώνευση με τον Γ.Σ. Ηρακλής Θεσσαλονίκης απορρίφθηκε.

Μετά από το “ναυάγιο” οι ιθύνοντες του Γ.Σ. Ηρακλής Θεσσαλονίκης είχαν δύο εναλλακτικές για επανεκκίνηση από την Γ΄ Εθνική Κατηγορία, με την απόκτηση του Α.Φ.Μ. της Δόξας Κάτω Καμήλας ή του Α.Σ. Ηρακλής Αμπελοκήπων.

Στις 2 Σεπτεμβρίου 2020 υπογράφηκε το μνημόνιο συνεργασίας μεταξύ του Γ.Σ. Ηρακλής Θεσσαλονίκης και του Α.Σ. Ηρακλής Αμπελοκήπων (Αριθμός Μητρώου Ε.Π.Ο.: 3243), προκειμένου να δημιουργηθεί μία Π.Α.Ε. η οποία θα αποτελούσε τη διάδοχο της Π.Α.Ε. Ηρακλής Θεσσαλονίκης όταν ο Α.Σ. Ηρακλής Αμπελοκήπων θα προβιβαζόταν από την Γ΄ Εθνική Κατηγορία στην Α2 Εθνική Κατηγορία. Ο Α.Σ. Ηρακλής Αμπελοκήπων (Αριθμός Μητρώου Ε.Π.Ο.: 3243) χρησιμοποιούσε τους Αμπελοκήπους Θεσσαλονίκης ως έδρα. Χρησιμοποιούσε το μπλε και το λευκό ως χρώματα, και το Δημοτικό Στάδιο Αμπελοκήπων «Κωνσταντίνος Καραμανλής» ως αγωνιστική έδρα.

#### Συμμετοχή στην Γ΄ Εθνική Κατηγορία (2020–2021)
Ο Α.Σ. Ηρακλής Αμπελοκήπων αγωνίστηκε στην Γ΄ Εθνική Κατηγορία 2020–2021 και τερμάτισε στη 2η θέση με 33 βαθμούς έναντι του Α.Ο. Ορφέας Ξάνθης με 35 βαθμούς. Δεν κέρδισε την άνοδο στη Super League 2 2021–2022, αφού δεν κατάφερε να συμμετάσχει στα play off ανόδου.

### Π.Ο.Τ. Ηρακλής (2021–Σήμερα)
Στις 8 Απριλίου 2021, ο Ν.Γ.Σ. Ηρακλής Θεσσαλονίκης 1908 αποκήρυξε με γραπτή ανακοίνωση το μνημόνιο συνεργασίας με την ομάδα του Α.Σ. Ηρακλής Αμπελοκήπων και άρχισε άμεσα την αναζήτηση ενός νέου Α.Φ.Μ. μίας Π.Α.Ε.. Τελικά, μετά από πολλές διαβουλεύσεις κατέληξε στον Α.Φ.Μ. του Π.Ο. Τρίγλιας.

Στις 2 Αυγούστου 2021 υπογράφηκε το μνημόνιο συνεργασίας μεταξύ του Ν.Γ.Σ. Ηρακλής Θεσσαλονίκης 1908 και του Π.Ο. Τρίγλιας (Αριθμός Μητρώου Ε.Π.Ο.: 1071). Ο Π.Ο. Τρίγλιας μετονομάστηκε σε **Παναθλητικός Όμιλος Τρίγλιας «ο Ηρακλής»** (Αριθμός Μητρώου Ε.Π.Ο.: 1071) και χρησιμοποιεί τη Νέα Τρίγλια Χαλκιδικής ως έδρα. Χρησιμοποιεί το μπλε και το λευκό ως χρώματα, και το Καυτανζόγλειο Εθνικό Στάδιο ως αγωνιστική έδρα.

#### Συμμετοχή στη Super League 2 (2021–2026)
Ενόψει της πρώτης σεζόν στην νέα Super League 2 ο Ηρακλής με χρηματοδότη τον Στράτο Ευγενίου ιδιοκτήτη της Κυλινδρόμυλοι Χαλκιδικής Α.Ε. θέλησε αρχικά να σταθεροποιηθεί στην κατηγορία. Με προπονητή τον Κώστα Γεωργιάδη ο Ηρακλής παρέμεινε εύκολα στην κατηγορία τερματίζοντας στην 7η θέση με 48 βαθμούς ( 11 νίκες - 15 ισοπαλίες και 6 ήττες ). Στο Κύπελλο ο Ηρακλής αποκλείστηκε στην 5η φάση από τον Πανσερραϊκό σε μονό αγώνα εκτός έδρας όπου έχασε με 2-1.  

Την σεζόν 2022-2023 ο Ηρακλής συνέχισε με προπονητή τον Κώστα Γεωργιάδη αλλά τα χρέη του παρελθόντος και το οικονομικό " ταβάνι " της διοίκησης Ευγενίου δεν άφηναν τον Ηρακλή να έχει βλέψεις ανόδου. Το άσχημο ξεκίνημα οδήγησε τον Κώστα Γεωργιάδη στην πόρτα της εξόδου από την ομάδα μετά το πέρας της 4ης αγωνιστικής στην οποία ο Ηρακλής γνώρισε την ήττα με 2-0 από τον Μακεδονικό. Νέος προπονητής της ομάδας ανέλαβε ο Σάκης Τσιώλης που οδήγησε εν τέλει τον Ηρακλή στην τέταρτη θέση του Βορείου ομίλου. Τελικά η ομάδα τερμάτισε στην πέμπτη θέση λόγο οφειλών που επιδίκασε το διαιτητικό δικαστήριο της Ε.Π.Ο. προς πρώην ποδοσφαιριστές με αποτέλεσμα να υποστεί αφαίρεση 6 βαθμών. Στο Κύπελλο ο Ηρακλής αποκλείστηκε στον 5ο γύρο ( πρώτος που συμμετείχε ) από την Νίκη Βόλου στα πέναλτι στο Καυταντζόγλειο. 

Η σεζόν 2023–2024 ξεκίνησε με τον Ηρακλή να αντιμετωπίζει σοβαρά οικονομικά προβλήματα. Μετά από απόφαση του διαιτητικού δικαστηρίου υπέρ του, ο Ρουμάνος πρώην ποδοσφαιριστής της ομάδας, Μπόγκνταν Μάρα, αξίωσε από την Π.Α.Ε. το ποσό των 200.000 ευρώ, το οποίο ο ιδιοκτήτης της, Στράτος Ευγενίου, αρνήθηκε να καταβάλει. Ως αποτέλεσμα, ο Ηρακλής κινδύνευσε με κατάπτωση της εγγυητικής επιστολής του που θα επέφερε αποβολή από το πρωτάθλημα της Super League 2. Τελικά, μετά από παρέμβαση του ερασιτέχνη Ηρακλή, ο οποίος κάλεσε τους φιλάθλους να συνεισφέρουν οικονομικά για την αποπληρωμή του χρέους, συγκεντρώθηκε το απαιτούμενο ποσό. Έτσι, ο ποδοσφαιριστής εξοφλήθηκε και η ομάδα απέφυγε την αποβολή από το πρωτάθλημα. Στο αγωνιστικό σκέλος, ο Ηρακλής συνέχισε με προπονητή τον Σάκη Τσιώλη μέχρι και την 9η αγωνιστική, όταν η ομάδα ηττήθηκε με 0-1 από τον Απόλλωνα Καλαμαριάς και ο Λαρισαίος τεχνικός αποχώρησε. Τον Νοέμβριο, ο Παναγιώτης Μονεμβασιώτης, πρώην ιδιοκτήτης του Απόλλωνα Σμύρνης και ιδιοκτήτης της εταιρείας «Φούρνος Βενέτη», εισήλθε ως χορηγός μέσω της εταιρείας του υποστηρίζοντας οικονομικά τη διοίκηση Ευγενίου. Νέος προπονητής μετά την απομάκρυνση του Τσιώλη ανέλαβε ο Περικλής Αμανατίδης, ο οποίος όμως δεν κατάφερε να βελτιώσει την εικόνα της ομάδας, η οποία αγωνιζόταν ως γηπεδούχος στη Χαλάστρα. Ως αποτέλεσμα, ο Ηρακλής τερμάτισε στην όγδοη θέση της κανονικής περιόδου και οδηγήθηκε στα Play Out για να αποφύγει τον υποβιβασμό στη Γ΄ Εθνική. Ενόψει των Play Out, την τεχνική ηγεσία ανέλαβε ο Σούλης Παπαδόπουλος με βασικό στόχο την παραμονή της ομάδας, κάτι που τελικά επιτεύχθηκε, καθώς ο Ηρακλής κατέλαβε την έβδομη θέση, τέσσερις βαθμούς πάνω από την ένατη Κοζάνη, η οποία υποβιβάστηκε. Στο Κύπελλο, ο Ηρακλής αποκλείστηκε στον τρίτο γύρο (πρώτος στον οποίο συμμετείχε), χάνοντας με 2-1 από την Κοζάνη σε ουδέτερο γήπεδο στην Κομοτηνή.

Το καλοκαίρι του 2024, ο Παναγιώτης Μονεμβασιώτης, ο οποίος ήδη συνεισέφερε οικονομικά μέσω χορηγίας, απέκτησε το πλειοψηφικό πακέτο των μετοχών από τον Στράτο Ευγενίου και έγινε ο νέος ιδιοκτήτης της ομάδας. Έτσι, ο Ηρακλής έθεσε ως βασικό στόχο την άμεση επάνοδό του στη Super League, ενώ παράλληλα οι οικονομικές οφειλές του παρελθόντος άρχισαν να ρυθμίζονται και συνεχίζουν μέχρι σήμερα, με σκοπό τη μετατροπή του συλλόγου σε μια βιώσιμη Π.Α.Ε. Στο αγωνιστικό σκέλος, ο Ηρακλής, έχοντας εξασφαλίσει μετά από χρόνια άδεια για μεταγραφές, ξεκίνησε τη διαμόρφωση του ρόστερ της νέας αγωνιστικής περιόδου. Προπονητής ανέλαβε αρχικά ο Σωκράτης Οφρυδόπουλος, ο οποίος όμως αποχώρησε μετά την τρίτη αγωνιστική, με την ομάδα να μετρά δύο ισοπαλίες και μία ήττα. Τη θέση του πήρε ο Θανάσης Στάικος, ο οποίος επίσης αποχώρησε μετά την ήττα με 1-0 από τη Νίκη Βόλου την έβδομη αγωνιστική, έχοντας προηγουμένως γνωρίσει και βαριά ήττα με 3-0 από την Α.Ε.Λ., βασική ανταγωνίστρια του Ηρακλή για την άνοδο. Τελικά, μετά από αναζήτηση, την τεχνική ηγεσία ανέλαβε ο Παύλος Δερμιτζάκης, ο οποίος οδήγησε την ομάδα στη δεύτερη θέση. Ωστόσο, ο Ηρακλής δεν κατάφερε να εξασφαλίσει την άνοδο μέσω των play off, τερματίζοντας έξι βαθμούς πίσω από την πρωτοπόρο και αήττητη Α.Ε.Λ. Στο Κύπελλο, ο Ηρακλής απέκλεισε στη δεύτερη φάση τον Ερμή Αμυνταίου, επικρατώντας με 0-5 στο Αμύνταιο Φλώρινας, αλλά στη συνέχεια αποκλείστηκε εκτός έδρας από το Αιγάλεω στη διαδικασία των πέναλτι.

Την αγωνιστική περίοδο 2025–2026, ο Ηρακλής, με προπονητή τον Μπάμπη Τεννέ, ξεκίνησε την προσπάθειά του για την κατάκτηση του πρωταθλήματος και την επιστροφή στη Super League. Ωστόσο, μετά την πρώτη αγωνιστική και την ισοπαλία 2-2 στο Καυταντζόγλειο με τον Αστέρα Β΄, ο Έλληνας τεχνικός παραιτήθηκε και τη θέση του ανέλαβε ο Δημήτρης Σπανός. Ο Αιγιώτης προπονητής, αν και διατήρησε την ομάδα αήττητη, αποχώρησε μετά την ισοπαλία 1-1 με την Αναγέννηση Καρδίτσας την όγδοη αγωνιστική. Στη συνέχεια, νέος προπονητής ορίστηκε ο Νεμπόισα Βίγκνεβιτς, ο οποίος επίσης δεν παρέμεινε για μεγάλο χρονικό διάστημα, καθώς αποχώρησε μετά από έξι αγώνες. Στο διάστημα αυτό σημειώθηκε και η βαριά ήττα με 6-0 από τον Ολυμπιακό για το Κύπελλο, ενώ παράλληλα ο Ηρακλής παρέμενε αήττητος και στην πρώτη θέση της βαθμολογίας. Τελικά, την τεχνική ηγεσία ανέλαβε ο Γιώργος Πετράκης, ο οποίος οδήγησε την ομάδα στην ολοκλήρωση της κανονικής περιόδου στην πρώτη θέση, αήττητη, με διαφορά πέντε βαθμών από τη Νίκη Βόλου και την Αναγέννηση Καρδίτσας. Στα play off που ακολούθησαν, ο Ηρακλής επικράτησε στις δύο πρώτες αγωνιστικές με 2-0 του Αστέρα Β΄ εντός έδρας και με 0-1 της Νίκης Βόλου εκτός έδρας. Την τρίτη αγωνιστική, νικώντας με 0-1 την Αναγέννηση Καρδίτσας, με γκολ του Κριστιάν Κούστα στο 90ό λεπτό, εξασφάλισε και μαθηματικά την κατάκτηση του πρωταθλήματος και την επιστροφή του στη Super League για πρώτη φορά από τη σεζόν 2016–2017. Στις επόμενες τρεις αγωνιστικές, ο Ηρακλής διατήρησε το αήττητό του και, επικρατώντας της Αναγέννησης Καρδίτσας με 3-1 στις 22 Μαρτίου 2026 στο Καυταντζόγλειο, ενώπιον 10.000 φιλάθλων, στέφθηκε αήττητος πρωταθλητής του Βορείου Ομίλου της Super League 2. Έτσι, έγινε η δεύτερη ομάδα που πετυχαίνει κάτι τέτοιο, μετά την Α.Ε.Λ. της προηγούμενης σεζόν.

## Λογότυπο – Χρώματα
Στο λογότυπο του απεικονίζεται το κεφαλαίο γράμμα Ήτα (Η) του ελληνικού αλφαβήτου. Επίσης, έχει χρησιμοποιηθεί ως λογότυπο και το άγαλμα του Ηρακλή του Λυσίππου. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

### Γ.Σ. Ηρακλής Θεσσαλονίκης (1908–2012)

Αρχείο:Iraklis Thessalonique (ancien logo).svg|Λογότυπο (1908–1986, 1988–1990, 1995–1997)
Αρχείο:Iraklis Thessalonique (ancien logo -2).svg|Λογότυπο (1997–2000)
Αρχείο:Iraklis FC logo 2005.png|Λογότυπο (2005–2008, 2009–2011)
Αρχείο:Iraklis logo (2010s).png|Λογότυπο (2011–2012)
Αρχείο:Iraklis Thessalonique (logo, centenaire).svg|Λογότυπο (2008–2009)


### Α.Ε.Π. Ηρακλής 1908 (2012–2019)

Αρχείο:Iraklis FC logo 2005.png|Λογότυπο (2012–2017)
Αρχείο:Iraklis logo (2010s).png|Λογότυπο (2017–2018)
Αρχείο:Ηρακλής.svg|Λογότυπο (2018–2019)


### Π.Ο.Τ. Ηρακλής (2021–Σήμερα)

Αρχείο:New Iraklis Logo.png|Λογότυπο (2021–2024)
Αρχείο:Iraklis Logo.png|Λογότυπο (2024–Σήμερα)


## Αμφίεση
### Γ.Σ. Ηρακλής Θεσσαλονίκης (1908–2012)
#### Πρώτη Αμφίεση

#### Δεύτερη Αμφίεση

### Α.Ε.Π. Ηρακλής 1908 (2012–2019)
#### Πρώτη Αμφίεση

#### Δεύτερη Αμφίεση

### Π.Ο.Τ. Ηρακλής (2021–Σήμερα)
#### Πρώτη Αμφίεση

#### Δεύτερη Αμφίεση

#### Τρίτη Αμφίεση

## Εγκαταστάσεις
### Γήπεδο Ηρακλή (1916)
Η ποδοσφαιρική ομάδα *Όμιλος Φιλομούσων* προπονούνταν κυρίως μπροστά στο Παπάφειο. Τον Νοέμβριο του 1913 ο Ηρακλής έλαβε την παραχώρηση του οικοπέδου 15 στρεμμάτων δίπλα στη Σχολή Ιδαδιέ (σημερινή Πλατεία Χημείου του ΑΠΘ). Το γήπεδο αποτέλεσε το βασικό (μοναδικό για πάνω από δεκαετία) χώρο άθλησης και διεξαγωγής αγώνων για τη Θεσσαλονίκη (με εξαίρεση το διάστημα της Πυρκαγιάς του 1917–19, όπου ο Ηρακλής διέθεσε το γήπεδο στους πυροπαθείς αλλά και στον Ερυθρό Σταυρό για να το μετατρέψει σε υπαίθριο νοσοκομείο). Απο το 1916 το στάδιο του Ηρακλή φιλοξενούσε πλέον και την ποδοσφαιρική ομάδα και έγινε ο βασικός χώρος όπου παιζόταν το ποδόσφαιρο στην πόλη με τους Συμμαχικούς στόλους να είναι σταθεροί θαμώνες στα χρόνια του Α΄ Παγκοσμίου Πολέμου.

Στο στάδιο του Ηρακλή έγινε μια μεγάλη ανακαίνιση τον Αύγουστο του 1927 στα πλαίσια της διοργάνωσης των Πρώτων Πανελληνίων Αγώνων που έγιναν στη Θεσσαλονίκη και κατασκευάστηκαν καινούργιες εξέδρες από μπετό, ενώ οι παλαιές ξύλινες τοποθετήθηκαν στην απέναντι πλευρά. Μέχρι το 1927 το στάδιο του Ηρακλή ήταν το μόνο που διεξαγόταν επίσημοι αγώνες Α’ Κατηγορίας ποδοσφαίρου. Η γειτνίαση του Ηρακλή με το νεοσυσταθέν Αριστοτέλειο Πανεπιστήμιο Θεσσαλονίκης (1925) δημιούργησε προβλήματα καθώς το Πανεπιστήμιο αναπτυσσόταν και ήθελε επιπλέον χώρους. Το 1930 η γειτνίαση του Ηρακλή με το νεοσυσταθέν Αριστοτέλειο Πανεπιστήμιο Θεσσαλονίκης (1925) δημιούργησε προβλήματα καθώς το Πανεπιστήμιο αναπτυσσόταν και ήθελε επιπλέον χώρους και το γήπεδο ήταν δίπλα ακριβώς στη Φιλοσοφική Σχολή.

Τη δεκαετία 1930 η πολιτεία ως λύση κατέληξε στην από κοινού χρήση του σταδίου με τους φοιτητές να γυμνάζονται σε συγκεκριμένες μέρες και ώρες. Οι προστριβές αυτές ήταν έντονες σ’ όλη τη δεκαετία του 1930 και τελικά τη δεκαετία του 1950 το Αριστοτέλειο Πανεπιστήμιο Θεσσαλονίκης απέκτησε το χώρο εξ' ολοκλήρου και το γήπεδο κατεδαφίστηκε.

### [[Καυτανζόγλειο Εθνικό Στάδιο]] (1961–σήμερα)
Έδρα του Ηρακλή από το 1961 είναι το Καυτανζόγλειο Εθνικό Στάδιο, χωρητικότητας 27.560 θέσεων. Βρίσκεται στις Σαράντα Εκκλησιές, συνοικία της Θεσσαλονίκης, δίπλα στο Αριστοτέλειο Πανεπιστήμιο Θεσσαλονίκης.

### Άλλες έδρες
Από το 2002 ως το 2004 αγωνίστηκε στο γήπεδο του Μακεδονικού στην Νέα Ευκαρπία λόγω έργων στο Καυτανζόγλειο Εθνικό Στάδιο. Στο δεύτερο μισό της σεζόν 2011-12 έδρα ήταν το Στάδιο Κατερίνης μετά τη συγχώνευση με την Μ.Α.Ε. Ποντίων Κατερίνης.

Την σεζόν 2019-20 αγωνίστηκε στο βοηθητικό γήπεδο δίπλα στο Καυτανζόγλειο Εθνικό Στάδιο για το πρωτάθλημα της Γ' ΕΠΣ Μακεδονίας.

### Αθλητικό Κέντρο
Ο Ηρακλής διαθέτει δύο μεγάλες γηπεδικές εγκαταστάσεις στους Χορτατζήδες και τη Μίκρα για την κατασκευή μελλοντικού ιδιόκτητου γηπέδου μαζί με τις υπόλοιπες αθλητικές εγκαταστάσεις του.

## Διοίκηση

### Νομικές Οντότητες
#### Ερασιτεχνικές Νομικές Οντότητες

#### Επαγγελματικές Νομικές Οντότητες

### Ιδιοκτήτες

### Διοικητική Διάρθρωση

## Δυναμικό Ομάδας

### Ποδοσφαιριστές
Το δυναμικό της ανδρικής ομάδας ποδοσφαίρου του Π.Ο.Τ. Ηρακλής για την αγωνιστική περίοδο 2025–2026:

### Επιτελεία

## Ακαδημία

### Διοικητική Διάρθρωση
Η ακαδημία της ανδρικής ομάδας ποδοσφαίρου του Π.Ο.Τ. Ηρακλής για την αγωνιστική περίοδο 2025–2026:

## Εγχώριες Διοργανώσεις
### Σύστημα βαθμολογίας

### Γ.Σ. Ηρακλής Θεσσαλονίκης (1908–2012)
#### Πρωταθλήματα

#### Συνολική αγωνιστική πορεία στα πρωταθλήματα

#### Κύπελλο Ελλάδας

### Α.Ε.Π. Ηρακλής 1908 (2012–2019)
#### Πρωταθλήματα

#### Συνολική αγωνιστική πορεία στα πρωταθλήματα

#### Κύπελλο Ελλάδας

### Α.Σ. Ηρακλής 2015 (2019–2020)
#### Πρωταθλήματα

### Α.Σ. Ηρακλής Αμπελοκήπων (2020–2021)
#### Πρωταθλήματα

### Π.Ο.Τ. Ηρακλής (2021–Σήμερα)
#### Πρωταθλήματα

#### Συνολική αγωνιστική πορεία στα πρωταθλήματα

#### Κύπελλο Ελλάδας

#### Super Cup Α2 Εθνικής Κατηγορίας

## Ευρωπαϊκές Διοργανώσεις
### Γ.Σ. Ηρακλής Θεσσαλονίκης (1908–2012)
Ο Γ.Σ. Ηρακλής Θεσσαλονίκης εξασφάλισε για πρώτη φορά τη συμμετοχή του στις ευρωπαϊκές διοργανώσεις στο Κύπελλο Διεθνών Εκθέσεων της αγωνιστικής περιόδου 1961–1962, όπου στην παρθενική του εμφάνιση κατάφερε να πάρει την πρώτη του νίκη με 2–1 απέναντι στη γιουγκοσλάβικη Novi Sad XI.

Ο Γ.Σ. Ηρακλής Θεσσαλονίκης νίκησε τη ρουμανική F.C. Argeș Pitești με 4–1 και 1–3 στην τελική φάση του Κυπέλλου Βαλκανίων 1984–1985. Επίσης, απέκλεισε την τουρκική Galatasaray S.K. στην ημιτελική φάση.

Κορυφαία στιγμή για τον αθλητικό σύλλογο υπήρξε στο Κύπελλο U.E.F.A. 2000–2001 όταν πήρε την πρόκριση απέναντι στη γαλλική F.C. Gueugnon. Στην επόμενη φάση επικράτησε εκτός έδρας με 3–2 της γερμανικής F.C. Kaiserslautern, όμως δεν μπόρεσε να ανατρέψει το σε βάρος score του 3–1 του πρώτου αγώνα και αποκλείστηκε από τη συνέχεια.

Πρώτος scorer στην ιστορία του Γ.Σ. Ηρακλής Θεσσαλονίκης στις διοργανώσεις της Ένωσης Ευρωπαϊκών Ποδοσφαιρικών Ομοσπονδιών (U.E.F.A.) είναι ο Κύπριος Μιχάλης Κωνσταντίνου με 4 τέρματα.

#### Οι αγώνες στις ευρωπαϊκές διοργανώσεις

#### Συνολική αγωνιστική πορεία στις ευρωπαϊκές διοργανώσεις

## Αξιομνημόνευτοι Ποδοσφαιριστές

## Διατελέσαντες Αρχηγοί

## Διατελέσαντες Προπονητές

## Στατιστικά
### Νίκες
#### Γ.Σ. Ηρακλής Θεσσαλονίκης (1908–2012)

#### Α.Σ. Ηρακλής 2015 (2019–2020)

### Εισιτήρια

## Τρόπαια – Διακρίσεις
### Γ.Σ. Ηρακλής Θεσσαλονίκης (1908–2012)
#### Τρόπαια

#### Διακρίσεις

### Α.Ε.Π. Ηρακλής 1908 (2012–2019)
#### Τρόπαια

#### Διακρίσεις

### Α.Σ. Ηρακλής 2015 (2019–2020)
#### Τρόπαια

### Α.Σ. Ηρακλής Αμπελοκήπων (2020–2021)
#### Διακρίσεις

### Π.Ο.Τ. Ηρακλής (2021–Σήμερα)
#### Τρόπαια

#### Διακρίσεις

## Παραπομπές


## Πηγές
* 
* 
* 
* 

## Δείτε επίσης
* Ντέρμπι Άρη – Ηρακλή Θεσσαλονίκης
* Ντέρμπι Π.Α.Ο.Κ. – Ηρακλή Θεσσαλονίκης
* Γυμναστικός Σύλλογος Θεσσαλονίκης «ο Ηρακλής»
* Ηρακλής Θεσσαλονίκης (καλαθοσφαίριση ανδρών)
* Ηρακλής Θεσσαλονίκης (καλαθοσφαίριση γυναικών)
* Ιβανώφειο Κλειστό Γυμναστήριο
* Ηρακλής Θεσσαλονίκης (πετοσφαίριση ανδρών)
* Ηρακλής Θεσσαλονίκης (πετοσφαίριση γυναικών)
* Ηρακλής Θεσσαλονίκης (υδατοσφαίριση)
* Όμιλος Φιλομούσων

## Εξωτερικοί σύνδεσμοι
### Επίσημοι ιστότοποι
* 
* 
* 
* 

### Social Media – Επίσημες σελίδες
* 
* 
* 
* 
* 
* 
* 
* 
* 
* 
* 
* 
* 
* 
* Iraklis Radio (Ραδιοφωνικός Σταθμός), επίσημος λογαριασμός στο Spotify.
* 
* 

*
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1908